Sedos Švč. Mergelės Marijos Ėmimo į dangų bažnyčia

**Sedos Švč. Mergelės Marijos Ėmimo į dangų bažnyčia** – bažnyčia, stovinti Sedoje, dešiniajame Varduvos upės krante. Liaudies architektūros formų, įrašyta į Kultūros vertybių registrą (Nr. 28133).. Parapijoje veikia Sedos šv. Jono Nepomuko bažnyčia ir Grūstės koplyčia, neišlikusi Ketūnų koplyčia.

## Istorija

Pirmąją bažnyčią Sedoje apie 1508 m. pastatė Dirvėnų tėvūnas Vaclovas Bartasevičius su žmona Elžbieta Juškaite. 1528 m. minimas klebonas. 1538 m. bažnyčiai dovanotas Beržėnų kaimas, įkurta parapinė mokykla. 1769–1770 m. bažnyčia perstatyta ir padidinta (rūpinosi klebonas Jonas Mykolas Domaševičius). 1803 m. pastatyti Vilniaus vėlyvojo baroko vargondirbystės mokyklos meistrams būdingų bruožų vargonai (vargonai daug kartų remontuoti, XX a. pradžioje pridėti pedalai).

1816 m. išmūryti akmeniniai pamatai. 1823 m. uždengtas lentelių (1985 m. skardos) stogas. Po 1821 m. plytų grindys pakeistos į lentų (presbiterijoje ir chore išklotas ąžuolinis parketas). 1866 m. leista pakeisti supuvusius bažnyčios sienojus. 1911–1914 m. veikė Lietuvių katalikų blaivybės draugijos skyrius.

## Kunigai

Nuo 2022 m. birželio parapijos klebonu dirba kun. Virginijus Palionis, pakeitęs kun. Modestą Ramanauską.

Parapijos klebonai:
* 1909–1921 m. – kan. Kazimieras Genys
* 1984–1988 m. - prel. Juozas Šiurys
* 1988–1991 m. - kan. Algis Genutis
* 1991–2000 m. – kun. Saulius Katkus
* 2000–2007 m. - kun. Stasys Šlepavičius
* 2007–2013 m. - kun. Olijandras Jurevičius
* 2013–2022 m. – kun. Modestas Ramanauskas
* Nuo 2022 m. - kun. Virginijus Palionis

## Architektūra

Bažnyčia liaudies architektūros formų, lotyniško kryžiaus plano, halinė, su 2 zakristijomis, 5 bokšteliais. Vidus 3 navų, yra 5 mediniai barokiniai altoriai, sukurti XVIII a. 8-ajame ir 10-ajame dešimtmetyje: didysis, šv. Jono Nepomuko, šv. Antano Paduviečio, Švč. Mergelės Marijos Škaplierinės ir Jėzaus Kristaus, taip pat barokinių formų vargonai, XIX a. sakykla ir krikštykla su *Jėzaus Krikšto* paveikslu. Bažnyčioje išlikę XVII-XVIII a. sukurtų altorinių paveikslų: *Švč. Mergelės Marijos Ėmimas į dangų*, *Šv. Antanas*, *Šv. Laurynas*, *Šv. Juozapas*. 

Šventoriaus tvora akmenų mūro. Varduvos upės pusėje jungiasi su medine Sedos šventoriaus koplyčia (1825 m.). Šventoriuje yra Kryžiaus kelio stočių stogastulpiai, šiaurės rytų kampe – medinė varpinė (1851 m.). Joje kabo trys varpai: nuliedintas 1762 m. kun. Jono Domaševičiaus ir Škaplieriaus brolijos lėšomis, 1793 m. be dovanotojo vardo ir kan. Vincento Juzumo (Juzumowicz) 1886 m. funduotas Ketūnų koplyčiai. Į šventoriaus tvorą 

Sakralinį kompleksą 2006 m. papildė įrengtas įspūdingų formų lurdas.

## Galerija

Seda. baznycios vartai, 2006-09-02.jpg|Bažnyčios vartai
Seda. Baznycia, 2006-09-01.jpg
Seda. Varpine, 2006-09-02.jpg|Varpinė
Seda.Baznycia1, 2006-09-02.jpg
Seda. baznycia nuo varduvos puses, 2006-09-02.jpg|Bažnyčia iš Varduvos pusės
Seda. baznycia is pietu puses, 2006-09-02.jpg|Bažnyčia iš pietų pusės
Seda. Baznycia is vakaru puses, 2006-09-02.jpg|Bažnyčia iš vakarų pusės
Seda.Baznycia is siaurines puses, 2006-09-02.jpg|Bažnyčia iš šiaurės pusės
Seda. Baznycios durys, 2006-09-02.jpg|Bažnyčios pagrindinės durys
Seda. baznycia, akmuo, 2006-09-02.jpg|Akmuo su įrašu
Seda. baznycios boksteliu kryziai, 2006-09-02.jpg|Bažnyčios bokštelių kryžiai
Seda.Baznycios kryzius su data, 2006-09-02.jpg|Bažnyčios bokštelio kryžius su data
Left altar in Seda church.jpg|Švč. Mergelės Marijos Škaplierinės altorius kairiojoje navoje
Right altar in Seda church.jpg|Jėzaus Kristaus altorius dešiniojoje navoje
Interior of Seda church.jpg|Bažnyčios interjeras
Seda. Baznycios sventorius, 2006-09-02.jpg|Šventorius
Seda. Sventorius, 2006-09-02.jpg|Kryžiaus keliai
Seda. Koplytstulpis baznycios sventoriuje, 2006-09-02.jpg|Koplytstulpis šventoriuje
Seda.Klebonija, 2006-09-02.jpg|Klebonija
Seda. Parapijos namai, 2006-09-02.jpg|Parapijos namai
Seda. Lurdo grota.JPG|Sedos Lurdo grotoje


## Šaltiniai

## Nuorodos

* Telšių vyskupija. Sedos Švč. Mergelės Marijos Ėmimo į dangų parapija
* Švč. Mergelės Marijos Ėmimo į dangų bažnyčia